stanford-oval/wikipedia huggingface dataset:
วัดคลองตะเคียน
ศาสนวัตถุ

อุโบสถ
ศาลาการเปรียญ
วิหาร
กุฎิที่พักสงฆ์
ฌาปนสถาน/ศาลาคู่เมรุ
ส่วนป่าเฉลิมพระเกียรติ
สถานีวิทยุเพื่อพระพุทธศาสนา การศึกษา ศิลปะ และวัฒนธรรม คลื่น 98.250 MHz ตั้งที่ วัดคลองตะเคียน หมู่ 6 ตำบลบ้านสวน
ที่ตั้งของศูนย์เด็กก่อนวัยเรียนวัดคลองตะเคียน (ดำเนินการโดยองค์การบริส่วนตำบลบ้านสวน อบต.บ้านสวน)
ทำเนียบเจ้าอาวาส

พระครูสุพัฒนพิธาน (ทองดี มหาวีโร) ดำรงตำแหน่งระหว่าง พ.ศ. 2529- 2541
พระครูสุรัตน์ธรรมเกษม(พิศิษฐ์ เขมรโต) ดำรงตำแหน่งระหว่าง พ.ศ. 2541-2559
พระครูสมุห์สิริวรงค์ ติกขปัญโญ ดำรงตำแหน่งระหว่าง รับการแต่งตั้งเมื่อ 9 เมษายน พ.ศ. 2560-ปัจจุบัน
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
ลำดับเจ้าอาวาสวัดคลองตะเคียน 
| ที่ | รายนาม/สมณศักดิ์ | ตำแหน่ง | เริ่มวาระ | สิ้นสุดวาระ | หมายเหตุ |  |
| 1 | พระครูสุพัฒนพิธาน (ทองดี มหาวีโร /อาจใหญ่) | เจ้าอาวาส  พระครูสัญญาบัตร | พ.ศ. 2529 | พ.ศ. 2541 | มรณภาพ 22 เม.ย.2541 |  |
| 2 | พระครูสุรัตน์ธรรมเกษม (พิศิษฐ์  เขมรโต)  | พระอุปัชฌาย์, เจ้าคณะตำบลตาลเตี้ย | พ.ศ. 2541 | พ.ศ. 2559 | ลาสิกขา 8 มกราคม 2559 |  |
| 3 | พระครูสมุห์สิริวรงค์ ติกขปัญโญ | พระกรรมวาจาจารย์, พระวิปัสนาจารย์ | 9 เม.ย.2560 | ปัจจุบัน | เดิมสังกัดวัดคูหาสุวรรณ |  |
กิจกรรมพิเศษ

วัดคลองตะเคียน ได้จัดตั้งศูนย์ศึกษาพระพุทธศาสนาวันอาทิตย์เพื่อให้บริการการศึกษาพระพุทธศาสนาต่อเยาวชนและผู้สนใจในบริเวณใกล้เคียง รวมทั้งก่อตั้งสถานีวิทยุพระพุทธศาสนา เพื่อเป็นช่องทางในการเผยแผ่พระพุทธศาสนาและสื่อสารข้อมูลข่าวสารต่อชุมชน อีกด้วย
เว็บไซต์เกี่ยวข้อง

เว็บไซต์สำนักงานวัฒนธรรมจังหวัดสุโขทัย เก็บถาวร 2011-01-28 ที่ เวย์แบ็กแมชชีน
เว็บไซต์บ้านสวนดอตเน็ต โดยดิเรก ด้วงลอย(พลอยบุตร)
หลวงพ่อห้อม อมโร เก็บถาวร 2023-09-29 ที่ เวย์แบ็กแมชชีน
เพจวัดคลองตะเคียน ต.บ้านสวน อ.เมือง จ.สุโขทัย
ปีอัซซาเตเลตีกา

ปีอัซซา เทเลมาตีกา (อิตาลี: Piazza Telematica) ในภาษาอิตาลีมีความหมายว่า จัตุรัสแห่งการสื่อสารและเทคโนโลยีสารสนเทศ (Telematic Square) มีการจัดตั้งขึ้นเป็นครั้งแรกในการแข่งขันฟุตบอลโลก Italia 90 เพื่อใช้เป็นศูนย์รับส่งข้อมูลข่าวสารสำหรับผู้สื่อข่าวที่อยู่ในจำนวน 12 เมืองที่จัดการแข่งขันสำหรับฟุตบอลโลกในครั้งนั้น
ในปี พ.ศ. 2540 ตามวัตถุประสงค์ของสหภาพยุโรป ที่ต้องการให้มีการเชื่อมโยงทางสังคมระหว่างประเทศสมาชิกให้มีความใกล้ชิดกันอีกทั้งการสร้างความสัมพันธ์แบบยั่งยืน ตามหลักการข้อที่ XVI ซึ่งสหภาพยุโรปได้จัดสรรงบประมาณให้กับโครงการ UPP หรือ Urban Pilot Project of a Piazza Telematica ในเมืองเนเปิล (Naples) ในเขตสแกมเปีย (Borough of Scumpia) ซึ่งเปิดสู่สาธารณชนในเดือนธันวาคม พ.ศ. 2547
ในปัจจุบันความหมายของ จัตุรัสแห่งการสื่อสารและเทคโนโลยีสารสนเทศ (Piazza Telematica) ถูกใช้ตามวัตถุประสงค์ (1) บ่งบอกถึงสถานที่ซึ่งได้รับการติดตั้ง อุปกรณ์ ICT ยกตัวอย่างเช่น กรณีของ จัตุรัสแห่งการสื่อสารฯ ณ Scampia (Borough of Scampia) หรือสำหรับจัตุรัสแห่งการสื่อสาร ณ มหาวิทยาลัย โรม ที่ 3 (Piazza Telematica of the University Rome 3) และ (2) เพื่อชี้ให้เห็นถึงการติดต่อสื่อสารผ่านอินเทอร์เน็ตที่เปิดกว้างสำหรับประชาชนทุกหมู่เหล่า และการติดต่อสื่อสารนั้นทำให้เกิดการแลกเปลี่ยนทางความคิด (idea) การทำข้อเสนอแนะ (Proposal) และแสดงถึงความหลากหลายในสังคม ในวัฒนธรรม และ ในเศรษฐกิจของแต่ละชุมชนอินเทอร์เน็ต ยกตัวอย่างเช่นในกรณีของ จัตุรัสแห่งการสื่อสารของตำบล Provaglio d’Iseo.
แหล่งข้อมูลอื่น

Piazza Telematica di Scampia เก็บถาวร 2007-03-11 ที่ เวย์แบ็กแมชชีน
Piazza Telematica Uniwersytetu Rzymskiego 3 เก็บถาวร 2006-10-12 ที่ เวย์แบ็กแมชชีน
Piazza Telematica del Miasta Provaglio d’Iseo เก็บถาวร 2007-09-28 ที่ เวย์แบ็กแมชชีน
พระครูธรรมธรเทวประภาส วชิรญาณเมธี

| พระครูธรรมธรเทวประภาส, ดร>  (พระมหาเทวประภาส วชิรญาณเมธี) |
| --- | --- |

ส่วนบุคคล
เกิด: 20 มีนาคม พ.ศ. 2530 (37 ปี)
นิกาย: มหานิกาย
การศึกษา: น.ธ.เอก, ป.ธ.๔, น.บ., รป.ม., Ph.D.
ตำแหน่งชั้นสูง
ที่อยู่: วัดคุ้งตะเภา จังหวัดอุตรดิตถ์
อุปสมบท: 26 กรกฎาคม พ.ศ. 2553
พรรษา: 14
ตำแหน่ง: รองเจ้าอาวาสวัดคุ้งตะเภา, รองเจ้าสำนักปฏิบัติธรรมประจำจังหวัดอุตรดิตถ์ แห่งที่ 3, พระปริยัตินิเทศก์ประจำจังหวัดอุตรดิตถ์
พระครูธรรมธร เทวประภาส วชิรญาณเมธี (นามเดิม: เทวประภาส มากคล้าย) น.ธ.เอก, ป.ธ.๔, น.บ., รป.ม., Ph.D. (20 มีนาคม พ.ศ. 2530 - ปัจจุบัน) รองเจ้าอาวาสวัดคุ้งตะเภา และรองเจ้าสำนักปฏิบัติธรรมประจำจังหวัดอุตรดิตถ์ แห่งที่ 3 รูปปัจจุบัน
พระครูธรรมธรเทวประภาส เป็นพระสงฆ์นักพัฒนา เป็นรองประธานมูลนิธิ ๒๕๐ ปี วัดคุ้งตะเภา ผู้ริเริ่มจัดตั้งพุทธมณฑลจังหวัดอุตรดิตถ์ นักเผยแผ่ศาสนาพุทธและแกนนำในการอนุรักษ์ศิลปวัฒนธรรมท้องถิ่นในจังหวัดอุตรดิตถ์มีผลงานเป็นที่ปรากฏ และได้รับอนุมัติจากมหาเถรสมาคมให้เป็นพระธรรมทูตสายต่างประเทศในการนำพระพุทธศาสนาและวัฒนธรรมไทยไปเผยแผ่ยังประเทศต่าง ๆ ในหลายทวีป เช่น สหรัฐอเมริกา สหราชอาณาจักร ญี่ปุ่น เยอรมัน นครรัฐวาติกัน อิตาลี และออสเตรีย ในนามของตัวแทนคณะสงฆ์จังหวัดอุตรดิตถ์
ด้วยเหตุที่ท่านเป็นพระสงฆ์นักพัฒนาที่มีผลงานเป็นที่ปรากฏ จึงทำให้ท่านได้รับถวายรางวัลจากหน่วยงานและองค์กรต่าง ๆ มากมาย จนในปี พ.ศ. 2559 ท่านจึงได้รับพระกรุณาธิคุณ ทรงโปรดให้เข้ารับ "รางวัลเสาอโศก" โล่รางวัลประทานแด่ผู้ทำคุณประโยชน์ต่อพระพุทธศาสนา จากพระหัตถ์พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ ซึ่งถือเป็นรางวัลทรงเกียรติที่มอบถวายแด่ผู้นำคุณประโยชน์ต่อพระพุทธศาสนาในประเทศไทย
ประวัติ

พระครูธรรมธรเทวประภาส เกิดเมื่อวันที่  20 มีนาคม พ.ศ. 2530 เป็นบุตรของพ่อมานะ และแม่มนรัตน์ มากคล้าย ชาติภูมิคนคุ้งตะเภาโดยกำเนิด บรรพชาเป็นสามเณรเมื่อวันที่ 24 เมษายน พ.ศ. 2542 ณ พัทธสีมาพระอุโบสถวัดระฆังโฆสิตารามวรมหาวิหาร กรุงเทพมหานคร โดยมีพระเทพประสิทธิคุณ (ผัน ติสสรมหาเถระ) เป็นพระอุปัชฌาย์ และอุปสมบทเป็นพระภิกษุ เมื่อวันอาสาฬหบูชา พ.ศ. 2553 ตรงกับวันที่ 26 กรกฎาคม พ.ศ. 2553 ณ พัทธสีมาวัดคุ้งตะเภา ตำบลคุ้งตะเภา อำเภอเมือง จังหวัดอุตรดิตถ์ โดยมีพระสุธรรมญาณ (ทองคำ กมลมหาเถระ) ที่ปรึกษาเจ้าคณะจังหวัดอุตรดิตถ์ วัดเจดีย์คีรีวิหาร เป็นพระอุปัชฌาย์ ปัจจุบันพระครูธรรมธรเทวประภาสจำพรรษาอยู่ที่วัดคุ้งตะเภา
หลังจากบรรพชาเป็นสามเณร ท่านได้ศึกษาพระปริยัติธรรมจนสอบไล่ได้นักธรรมชั้นเอก ปี พ.ศ. 2544 และสำเร็จเปรียญธรรม 4 ประโยค ขณะเป็นสามเณร เมื่อปี พ.ศ. 2545 ในสำนักเรียนวัดระฆังโฆสิตารามวรมหาวิหาร จากนั้นท่านได้กลับมาฝึกปฏิบัติกรรมฐาน และติดตามออกธุดงค์กับพระเถระและครูบาอาจารย์ ในช่วงหลังออกพรรษาของทุกปีไปยังพื้นที่ป่าเขาชนบทจนอายุสมควรแก่การศึกษาอุปสมบท ท่านจึงได้กลับมาสนองงานคณะสงฆ์และชุมชน ทั้งในด้านการเผยแผ่ ด้านการศาสนศึกษา และการปฏิบัติธรรม จนได้รับแต่งตั้งเป็นรองเจ้าอาวาสวัดคุ้งตะเภา ในปี พ.ศ. 2557 โดยท่านได้ศึกษาเล่าเรียนต่อจนจบการศึกษาในระดับปริญญาพุทธศาสตรดุษฎีบัณฑิต จากมหาวิทยาลัยมหาจุฬาลงกรณราชวิทยาลัย ในขณะที่กำลังดำรงตำแหน่งเลขานุการรองเจ้าคณะอำเภอเมืองอุตรดิตถ์ในปี พ.ศ. 2560 ทำให้ท่านเป็นพระภิกษุชาวอุตรดิตถ์รูปแรกที่จบการศึกษาระดับปริญญาเอกขณะที่ยังคงจำพรรษาอยู่ในจังหวัดอุตรดิตถ์
ผลงาน

พระครูธรรมธรเทวประภาสฯ เป็นผู้รับสนองนโยบายคณะสงฆ์และริเริ่มการเผยแผ่พระพุทธศาสนาเชิงรุกในพื้นที่ต่าง ๆ ในจังหวัดอุตรดิตถ์ เช่น โครงการปฏิบัติธรรม การสอนศีลธรรมในสถานศึกษา และโครงการอบรมสร้างจิตสำนึกป้องกันยาเสพติดแก่เยาวชนก่อนวัยเสี่ยง ในพื้นที่ 9 อำเภอของจังหวัดอุตรดิตถ์ จนได้รับถวายโล่ประกาศเกียรติคุณแด่ผู้ทำคุณประโยชน์ต่อจังหวัดอุตรดิตถ์ จากผู้ว่าราชการจังหวัดอุตรดิตถ์ ในด้านการอนุรักษ์ศิลปวัฒนธรรมท้องถิ่น ท่านเป็นผู้ก่อตั้งพิพิธภัณฑ์ท้องถิ่น และประสานการปฏิบัติกับหน่วยงานทั้งภาครัฐและชุมชน ทั้งในด้านการสืบค้นข้อมูลทางวิชาการและการอนุรักษ์มรดกทางวัฒนธรรมของชุมชน จนปรากฏผลงานหนังสือวิชาการด้านการอนุรักษ์ศิลปะ ประเพณี และประวัติศาสตร์ท้องถิ่นต่าง ๆ จนได้รับถวายรางวัล "วัฒนคุณาธร" ในฐานะ 1 ใน 28 พระสงฆ์จาก 76 จังหวัด ทั่วประเทศ ที่ได้รับคัดเลือกให้ได้รับโล่ประกาศเกียรติคุณแด่ผู้ทำคุณประโยชน์ต่อกระทรวงวัฒนธรรม ประจำปี 2563 จากนายอิทธิพล คุณปลื้ม รัฐมนตรีว่าการกระทรวงวัฒนธรรม ณ หอประชุมใหญ่ศูนย์วัฒนธรรมแห่งประเทศไทย
ในด้านสาธารณูปการ ท่านได้สนองนโยบายของรัฐบาลและคณะสงฆ์ เป็นผู้ริเริ่มจัดตั้งและดำเนินการโครงการพุทธสังเวชนียสถานมณฑลจังหวัดอุตรดิตถ์ ณ สำนักปฏิบัติธรรมประจำจังหวัดอุตรดิตถ์ แห่งที่ 3 จนสำเร็จ และท่านได้รับพระกรุณาธิคุณทรงโปรดให้เข้ารับ "รางวัลเสาอโศก" โล่รางวัลประทานแด่ผู้ทำคุณประโยชน์ต่อพระพุทธศาสนา จากพระหัตถ์พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ ซึ่งถือเป็นรางวัลทรงเกียรติจากพระบรมวงศานุวงศ์ที่มอบถวายแด่ผู้ทำคุณประโยชน์ต่อพระพุทธศาสนาในประเทศไทย
ในด้านการเผยแผ่ศาสนาพุทธในต่างประเทศ ท่านได้รับสนองนโยบายมหาเถรสมาคม ในการเผยแผ่พระพุทธศาสนาในเอเชีย ยุโรป และอเมริกา โดยได้ปรากฏผลงานการเผยแผ่และการสร้างวัดไทยในต่างประเทศ มีผลงานในการสนองงานย้ายพื้นที่ตั้งวัดระฆังญี่ปุ่นแห่งใหม่ในเมืองไอกาวะ จังหวัดคานางาวะ (วัดสาขาวัดระฆังโฆสิตารามวรมหาวิหาร) ในประเทศญี่ปุ่น และเป็นพระธรรมทูตจำพรรษาชุดแรก และคณะกรรมการชุดบุกเบิกแรกก่อตั้งวัดไทยในต่างประเทศในเมืองเลสเตอร์ สหราชอาณาจักร โดยได้รับอนุมัติจดทะเบียนจาก Charity Commission for England and Wales หรือคณะกรรมการการกุศลประจำอังกฤษและเวลส์ (องค์กรส่งเสริมงานด้านการศาสนาของรัฐบาลอังกฤษ) ให้จัดตั้งขึ้นเป็นวัดอย่างถูกต้องตามกฎหมายของประเทศอังกฤษ ในต้นปี พ.ศ. 2563 และได้รับการรับรองเป็นวัดในกำกับขององค์กรพระธรรมทูตไทยในสหราชอาณาจักรและไอร์แลนด์เหนือภายใต้การกำกับของมหาเถรสมาคม โดยในปี พ.ศ. 2564 ท่านได้เป็นพระธรรมทูตไทยที่ได้รับพระราชทานพระราชกระแสทรงขอบใจจากสมเด็จพระราชินีนาถเอลิซาเบธที่ 2 ในฐานะที่ได้จัดกิจกรรมทางด้านศาสนาพุทธอย่างต่อเนื่องในสหราชอาณาจักร
การศึกษา

พ.ศ. 2544 สอบไล่ได้นักธรรมชั้นเอก  สำนักเรียนวัดระฆังโฆสิตารามวรมหาวิหาร
พ.ศ. 2545 สอบไล่ได้เปรียญธรรม 4 ประโยค สำนักเรียนวัดระฆังโฆสิตารามวรมหาวิหาร
พ.ศ. 2551 ปริญญานิติศาสตรบัณฑิต (น.บ.) จากมหาวิทยาลัยสุโขทัยธรรมาธิราช
พ.ศ. 2553 วิสามัญสมาชิกเนติบัณฑิตยสภา
พ.ศ. 2554 ปริญญารัฐประศาสนศาสตรมหาบัณฑิต (รป.ม.) จากมหาวิทยาลัยราชภัฎอุตรดิตถ์
พ.ศ. 2560 ปริญญาพุทธศาสตรดุษฎีบัณฑิต สาขาวิชารัฐประศาสนศาสตร์ (Ph.D.) จากมหาวิทยาลัยมหาจุฬาลงกรณราชวิทยาลัย
เกียรติคุณที่ได้รับ > รางวัลประทานจากพระบรมวงศานุวงศ์

พ.ศ. 2559 -  โล่รางวัลประทาน "รางวัลเสาอโศก" โล่รางวัลประทานแด่ผู้ทำคุณประโยชน์ต่อพระพุทธศาสนา จากพระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ
เกียรติคุณที่ได้รับ > รางวัลจากองค์กรต่าง ๆ

พ.ศ. 2563 - รางวัล "วัฒนคุณาธร" รางวัลผู้ทำคุณประโยชน์ด้านศาสนา จากกระทรวงวัฒนธรรม
พ.ศ. 2556 -  โล่เกียรติยศ "อุตรคุณูปการ" รางวัลแด่ผู้ทำคุณประโยชน์ต่อจังหวัดอุตรดิตถ์ จากผู้ว่าราชการจังหวัดอุตรดิตถ์
เกียรติคุณที่ได้รับ > ฐานานุกรม

พ.ศ. 2563 ฐานานุกรมพระราชาคณะชั้นธรรม ที่ "พระครูธรรมธร" ในพระธรรมวงศาจารย์ สุวิธานปริยัติกิจ อนุสิฐธรรมสุนทร บวรศีลาจารนิวิฐ มหาคณิสสร บวรสังฆาราม คามวาสี
พระครูธรรมธรเทวประภาสฯ เข้าเฝ้ารับประทานรางวัลแด่ผู้ทำคุณประโยชน์ต่อพระพุทธศาสนา จากพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ ณ หอประชุมใหญ่พุทธมณฑล จังหวัดนครปฐม
ถัง กั๋วเฉียง

ถัง กั๋วเฉียง (จีน: 唐国强, พินอิน: Táng Guóqiáng) เป็นนักแสดงชาวจีน เป็นที่รู้จักจากการรับบท ขงเบ้ง ในสามก๊กฉบับละครโทรทัศน์ของ CCTV เกิดเมื่อวันที่ 4 พฤษภาคม ค.ศ. 1952 ในครอบครัวที่เป็นแพทย์  ที่เมืองชิงเต่า มณฑลซานตง เริ่มต้นอาชีพนักแสดงในปี ค.ศ. 1970
ถัง กั๋วเฉียง มีบทบาทที่รู้จักดีจากการรับบทเป็น ขงเบ้ง จากสามก๊กฉบับละครโทรทัศน์ของ CCTV และจากการรับทเป็น จักรพรรดิหย่งเจิ้น, จักรพรรดิหลี่ซื่อหมิน และ รับบท เหมาเจ๋อตุง หลายต่อหลายครั้ง เช่น  The   Founding Of A Republic ในปี ค.ศ. 2009 เป็นต้น
ชีวิตส่วนตัว เคยผ่านการสมรสมาแล้ว 2 ครั้ง โดยมีลูกสาวเกิดกับภรรยาคนแรก และลูกชายกับภรรยาคนที่สอง
ผลงานด้านการแสดง > ภาพยนตร์

| ปี | เรื่อง | รับบท | หมายเหตุ |
| --- | --- | --- | --- |
| 1975 | Storm Over the South China Sea 南海风云 | Yu Hualong |  |
| 1977 | Zouzai Zhanzheng Qianmian 走在战争前面 | Li Tiecheng |  |
| 1979 | Little Flower 小花 | Zhao Yongsheng |  |
| 1980 | The Stars Are Bright Tonight 今夜星光灿烂 | He Zhanyun |  |
| 1981 | Peacock Princess 孔雀公主 | Zhao Shutun |  |
| 1983 | A Long Way to Go 路漫漫 | Cheng Kang |  |
| 1983 | Sidu Chishui 四渡赤水 | Lu Qingsong |  |
| 1984 | Wreaths at the Foot of the Mountain 高山下的花环 | Zhao Mengsheng |  |
| 1987 | Gongheguo Buhui Wangji 共和国不会忘记 | Lan Yumeng |  |
| 1989 | Anli Xiaojie 安丽小姐 | Lin Yiping |  |
| 1989 | Little Emperors 中国的“小皇帝” | Lin Jie |  |
| 1989 | Long Yun Yu Jiang Jieshi 龙云与蒋介石 | Long Shengwu |  |
| 1996 | The Long March 长征 | Mao Zedong |  |
| 2004 | Zhang Side 张思德 | Mao Zedong |  |
| 2009 | The Founding of a Republic 建国大业 | Mao Zedong |  |
| 2009 | Xunzhao Weichen 尋找微塵 |  | guest star |
| 2015 | Hundred Regiments Offensive | Mao Zedong |  |
| 2015 | Cairo Declaration | Mao Zedong |  |
แหล่งข้อมูลอื่น

Baidu Baike (จีน)
dianying.com เก็บถาวร 2016-03-03 ที่ เวย์แบ็กแมชชีน
HK Cinemagic เก็บถาวร 2016-03-03 ที่ เวย์แบ็กแมชชีน
ถัง กั๋วเฉียง ที่อินเทอร์เน็ตมูวีเดตาเบส
ทัศนีย์ บุณยคุปต์

| ท่านผู้หญิงทัศนีย์ บุณยคุปต์ม> ป.ช., ม.ว.ม., ป.ภ., ท.จ.ว..ข้อมูลส่วนบุคคล |
| --- | --- |
เกิด: ทัศนีย์ อิศรเสนา ณ อยุธยา 9 กันยายน พ.ศ. 2465 จังหวัดพระนคร อาณาจักรสยาม
เสียชีวิต: 28 มิถุนายน พ.ศ. 2566 (100 ปี) โรงพยาบาลพระมงกุฎเกล้า กรุงเทพมหานคร ประเทศไทย
คู่สมรส: สมพร บุณยคุปต์
บุพการี: พระยาภะรตราชา (หม่อมหลวงทศทิศ อิศรเสนา) ท่านผู้หญิงขจร ภะรตราชา
เป็นที่รู้จักจาก: อดีตอาจารย์ใหญ่โรงเรียนจิตรลดา

ท่านผู้หญิง ทัศนีย์ บุณยคุปต์ (9 กันยายน พ.ศ. 2465 - 28 มิถุนายน 2566) เป็นอดีตอาจารย์ใหญ่โรงเรียนจิตรลดา และเป็นพระอาจารย์ผู้ถวายการสอนแด่พระบาทสมเด็จพระวชิรเกล้าเจ้าอยู่หัว
ประวัติ

ท่านผู้หญิงทัศนีย์ บุณยคุปต์ (ราชสกุลเดิม อิศรเสนา ณ อยุธยา) เป็นธิดาคนเล็กของพระยาภะรตราชา (หม่อมหลวงทศทิศ อิศรเสนา) อดีตผู้บัญชาการ (อธิการบดี) จุฬาลงกรณ์มหาวิทยาลัย กับท่านผู้หญิงขจร ภะรตราชา เกิดเมื่อวันที่ 9 กันยายน พ.ศ. 2465 มีพี่ชายพี่สาวร่วมบิดามารดาสามคน ได้แก่
กัลย์ อิศรเสนา ณ อยุธยา
อายุส อิศรเสนา ณ อยุธยา
สุคนธา โบเยอร์
ท่านผู้หญิงทัศนีย์เริ่มเข้าทำงานเป็นอาจารย์ใหญ่โรงเรียนจิตรลดา เมื่อปี พ.ศ. 2498 โดยถวายการสอนแด่สมเด็จพระเจ้าลูกเธอ เจ้าฟ้าอุบลรัตนราชกัญญา สิริวัฒนาพรรณวดี พร้อมกับพระสหายเจ็ดคน ซึ่งท่านผู้หญิงทัศนีย์เป็นพระอาจารย์คนแรกที่เข้าถวายการสอน และอดีตท่านผู้หญิงทัศนีย์ บุณยคุปต์ เคยเป็นที่ปรึกษาโรงเรียนจิตรลดา
ท่านผู้หญิงทัศนีย์ บุณยคุปต์ สมรสกับ สมพร บุณยคุปต์ มีบุตร 1 คน
ท่านผู้หญิงทัศนีย์ บุณยคุปต์ ได้ถึงแก่อนิจกรรมอย่างสงบโดยโรคหัวใจล้มเหลว เมื่อวันที่ 28 มิถุนายน พ.ศ. 2566 สิริอายุได้ 100 ปี วันที่ 30 มิถุนายน พ.ศ. 2566 เวลา 17.14 น. พระบาทสมเด็จพระวชิรเกล้าเจ้าอยู่หัว และสมเด็จพระนางเจ้าสุทิดา พัชรสุธาพิมลลักษณ พระบรมราชินี เสด็จพระราชดำเนินโดยรถยนต์พระที่นั่ง จากพระที่นั่งอัมพรสถาน พระราชวังดุสิต ไปพระราชทานน้ำหลวงอาบศพ ณ ศาลาบัณณรศภาค วัดเบญจมบพิตรดุสิตวนารามราชวรวิหาร เขตดุสิต กรุงเทพมหานคร
วันที่ 18 พฤศจิกายน พ.ศ. 2566  เวลา 17.15 น. พระบาทสมเด็จพระวชิรเกล้าเจ้าอยู่หัว และสมเด็จพระนางเจ้าสุทิดา พัชรสุธาพิมลลักษณ พระบรมราชินี เสด็จพระราชดำเนินโดยรถยนต์พระที่นั่ง จากพระที่นั่งอัมพรสถาน พระราชวังดุสิต ไปพระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส เขตป้อมปราบศัตรูพ่าย กรุงเทพมหานคร ในโอกาสนี้ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงรอเฝ้าทูลละอองธุลีพระบาทรับเสด็จ
เครื่องราชอิสริยาภรณ์

พ.ศ. 2533 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2531 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2539 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 1 ปฐมดิเรกคุณาภรณ์ (ป.ภ.)
พ.ศ. 2526 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายใน)
พ.ศ. 2523 –  เหรียญลูกเสือสดุดี ชั้นที่ 1
พ.ศ. 2525 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
พ.ศ. 2565 –  เหรียญรัตนาภรณ์ รัชกาลที่ 10 ชั้นที่ ๒ (ว.ป.ร.๒)
แหล่งข้อมูล

โรงเรียนจิตรลดา
เจมส์ คุก

| เจมส์ คุก |
| --- | --- |
ภาพเจมส์ คุก โดยSir Nathaniel Dance-Holland, ป. 1775, National Maritime Museum, กรีนิช
เกิด: 7 พฤศจิกายน [ตามปฎิทินเก่า: 27 ตุลาคม] 1728 มาร์ตัน, ยอร์กเชอร์, อังกฤษ ราชอาณาจักรบริเตนใหญ่
เสียชีวิต: 14 กุมภาพันธ์ ค.ศ. 1779(1779-02-14) (50 ปี) อ่าวเคอาลาเคกูอา, เกาะฮาวาย
สาเหตุเสียชีวิต: บาดแผลถูกแทง
สัญชาติ: บริติช(ราชอาณาจักรบริเตนใหญ่)
การศึกษา: Postgate School, Great Ayton
อาชีพ: Explorer, navigator, cartographer
ตำแหน่ง: กัปตัน (ราชนาวี)
คู่สมรส: Elizabeth Batts
บุตร: 6
บิดามารดา: James Cook Grace Pace
ลายมือชื่อ

เจมส์ คุก (อังกฤษ: James Cook; 27 ตุลาคม ค.ศ. 1728 - 14 กุมภาพันธ์ ค.ศ. 1779) เป็นนักสำรวจและนักเดินเรือชาวบริเตนใหญ่ และยังเป็นนักทำแผนที่อีกด้วย เขาได้เดินทางไปยังมหาสมุทรแปซิฟิกสามครั้ง ซึ่งก็ได้ทำแผนที่แนวชายฝั่งไว้ส่วนใหญ่ กัปตัน เจมส์ คุก เป็นบุคคลหนึ่งที่ได้เข้ามาสำรวจประเทศออสเตรเลีย และยึดออสเตรเลียเป็นอาณานิคมของบริเตนใหญ่ เป็นผู้ค้นพบเกาะฮาวายนอกจากนี้เขายังเป็นผู้คนพบเกาะอีกหลายแห่ง เช่น เกาะนิวซิแลนด์ เป็นต้น เจมส์ คุก ถูกฆ่าตายระหว่างการต่อสู้กับชนพื้นเมืองฮาวาย ที่อ่าวเกียลาคีกัว เกาะฮาวายในปี ค.ศ. 1779
ช่วงต้นของชีวิต

เจมส์ คุกเกิดในตระกูลที่ต่ำต้อย ที่เมืองมาร์ตัน ในนอร์ท ยอร์คเชียร์ ที่ซึ่งขณะที่กลายเป็นเมืองมิดเดิลสโบร คุกเป็นหนึ่งในบุตรห้าคนของนายเจมส์ ซีเนียร์ และนางเกรซ ที่เป็นคนงานอพยพในฟาร์มของสกอตแลนด์ ในวัยเด็ก คุกได้ย้ายถิ่นฐานตามครอบครัวไปที่เมืองเกรท เอย์ตัน และได้รับการศึกษาในโรงเรียนท้องถิ่น โดยที่มีนายจ้างของบิดาเป็นผู้สนับสนุนเงินทุนการศึกษา เมื่ออายุได้ 13 ปีเขาจึงเริ่มทำงานกับบิดาที่ขณะนั้นเป็นผู้จัดการฟาร์ม
ในปีค.ศ. 1745 เมื่อเขามีอายุได้ 16 ปี คุกได้ออกจากบ้านไปเป็นคนงานฝึกหัดที่ร้านค้าของชำในฮาร์เบอร์แดชเชอร์ หมู่บ้านชาวประมงในสเตรทส์ ด้วยทำเลที่ตั้งของหมู่บ้าน นั่นเป็นที่แรกที่คุกได้รับรู้ถึงสภาพของท้องทะเล จากการมองออกมานอกหน้าต่างร้านค้า
พจน์ สะเพียรชัย

| ศาสตราจารย์พจน์ สะเพียรชัยม> ป.ช., ม.ว.ม. |
| --- | --- |


รัฐมนตรีช่วยว่าการกระทรวงศึกษาธิการ
ดำรงตำแหน่ง 24 ตุลาคม – 8 พฤศจิกายน พ.ศ. 2540
นายกรัฐมนตรี: ชวลิต ยงใจยุทธ
นายกสภามหาวิทยาลัยราชภัฏอุดรธานี
ดำรงตำแหน่ง 19 สิงหาคม พ.ศ. 2551 – 27 ตุลาคม พ.ศ. 2560
ก่อนหน้า: ประชา พรหมนอก
ถัดไป: ชัยพร รัตนนาคะ
อธิการบดีมหาวิทยาลัยศรีนครินทรวิโรฒ
ดำรงตำแหน่ง 17 พฤษภาคม พ.ศ. 2536 – 16 พฤษภาคม พ.ศ. 2540
ก่อนหน้า: ชาตรี เมืองนาโพธิ์
ถัดไป: สุมณทา พรหมบุญ
รักษาการอธิการบดีมหาวิทยาลัยบูรพา
ดำรงตำแหน่ง 20 พฤศจิกายน พ.ศ. 2536 – 1 เมษายน พ.ศ. 2537
ก่อนหน้า: เชาวน์ มณีวงษ์
ถัดไป: ผาสุข กุลละวณิชย์
 
ข้อมูลส่วนบุคคล
เกิด: 25 ธันวาคม พ.ศ. 2475 อำเภอกุมภวาปี จังหวัดอุดรธานี
เสียชีวิต: 27 ตุลาคม พ.ศ. 2560 (84 ปี)
คู่สมรส: นิดา สะเพียรชัย

ศาสตราจารย์ พจน์ สะเพียรชัย  (25 ธันวาคม พ.ศ. 2475 - 27 ตุลาคม พ.ศ. 2560) อดีตรัฐมนตรีช่วยว่าการกระทรวงศึกษาธิการ อดีตอธิการบดีมหาวิทยาลัยศรีนครินทรวิโรฒ อดีตรักษาการอธิการบดีมหาวิทยาลัยบูรพา อดีตนายกสภาสถาบันการเรียนรู้เพื่อปวงชน และอดีตนายกสภามหาวิทยาลัยราชภัฏอุดรธานี
ประวัติ

ดร.พจน์ สะเพียรชัย เกิดเมื่อวันที่ 25 ธันวาคม พ.ศ. 2475 ที่อำเภอกุมภวาปี จังหวัดอุดรธานี เป็นบุตรคนที่ 1 ของพี่น้อง 9 คน ของนายชัย กับโขย์ สะเพียรชัย สำเร็จการศึกษาระดับประถมที่ โรงเรียนฝึกหัดครูนครราชสีมา มัธยมที่โรงเรียนฝึกหัดครูบ้านสมเด็จเจ้าพระยา โรงเรียนระดับปริญญาตรีการศึกษาบัณฑิต จากวิทยาลัยวิชาการศึกษาประสานมิตร ระดับปริญญาโทและปริญญาเอก ด้านจิตวิทยาการศึกษา จากมหาวิทยาลัยอินเดียนา ประเทศสหรัฐอเมริกา และผ่านการศึกษาอบรมจากวิทยาลัยป้องกันราชอาณาจักร (วปอ.) รุ่นที่ 22
การทำงาน

ดร.พจน์ สะเพียรชัย เคยได้รับแต่งตั้งเป็นเลขาธิการคณะกรรมการการศึกษาแห่งชาติ เมื่อปี พ.ศ. 2524 ถึงปี พ.ศ. 2530 เป็นรองปลัดทบวงมหาวิทยาลัย ในปี พ.ศ. 2530 ถึงปี พ.ศ. 2536 และได้รับแต่งตั้งให้ทำหน้าที่รักษาการอธิการบดีมหาวิทยาลัยบูรพา ในระหว่างปี พ.ศ. 2536 ถึง พ.ศ. 2537 และได้รับตำแหน่งฝ่ายบริหารเป็นอธิการบดีมหาวิทยาลัยศรีนครินทรวิโรฒ ในระหว่างปี พ.ศ. 2536 ถึง พ.ศ. 2540 ในทางวิชาการได้รับแต่งตั้งตำแหน่งทางวิชาการเป็น ศาสตราจารย์
ดร.พจน์ สะเพียรชัย ได้รับแต่งตั้งเป็นรัฐมนตรีช่วยว่าการกระทรวงศึกษาธิการ ในรัฐบาลของพลเอกชวลิต ยงใจยุทธ ซึ่งมีนายชิงชัย มงคลธรรม เป็นรัฐมนตรีว่าการฯ
ดร.พจน์ สะเพียรชัย เป็นบุคคลในวงการการศึกษาที่มีส่วนในการดำเนินงานของสถาบันการศึกษาหลายแห่ง อาทิ เป็นที่ปรึกษาอธิการบดีมหาวิทยาลัยกรุงเทพ นายกสภามหาวิทยาลัยราชภัฏอุดรธานี เป็นประธานคณะกรรมการตรวจสอบและติดตามการดำเนินการมหาวิทยาลัยแม่ฟ้าหลวง อุปนายกสภาสถาบันเทคโนโลยีพระจอมเกล้าเจ้าคุณทหารลาดกระบัง
ถึงแก่อนิจกรรม

พจน์ สะเพียรชัย ถึงแก่อนิจกรรมเมื่อวันที่ 27 ตุลาคม พ.ศ. 2560
เครื่องราชอิสริยาภรณ์

พ.ศ. 2534 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2529 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2527 –  เหรียญจักรพรรดิมาลา (ร.จ.พ.)
เจ้าคณะใหญ่คณะธรรมยุต

| เจ้าคณะใหญ่ คณะธรรมยุต |
| --- | --- |
ผู้ดำรงตำแหน่งคนปัจจุบัน สมเด็จพระอริยวงศาคตญาณ (อัมพร อมฺพโร) ตั้งแต่ 27 มิถุนายน พ.ศ. 2560
จวน: วัดราชบพิธสถิตมหาสีมารามราชวรวิหาร
ผู้แต่งตั้ง: พระมหากษัตริย์ โดยพระราชดำริ สมเด็จพระสังฆราช โดยมีพระบัญชาแต่งตั้ง มหาเถรสมาคม โดยมีมติเห็นชอบ
วาระ: ตลอดชีวิต
ผู้ประเดิมตำแหน่ง: สมเด็จพระมหาสมณเจ้า กรมพระยาปวเรศวริยาลงกรณ์
สถาปนา: พ.ศ. 2394
เงินตอบแทน: 23,900 บาท
เจ้าคณะใหญ่คณะธรรมยุต คือเจ้าคณะใหญ่ผู้ปฏิบัติหน้าที่ในคณะสงฆ์ธรรมยุติกนิกายทุกภาค
สมเด็จพระอริยวงศาคตญาณ (อัมพร อมฺพโร) ทรงดำรงตำแหน่งเจ้าคณะใหญ่คณะธรรมยุตรูปปัจจุบันตั้งแต่วันที่ 21 มิถุนายน พ.ศ. 2560 โดยอนุวัตตามมติมหาเถรสมาคม
ตามมาตรา 10 แห่งพระราชบัญญัติคณะสงฆ์ (ฉบับที่ 2) พ.ศ. 2535 กำหนดให้มีเจ้าคณะใหญ่ปฏิบัติหน้าที่ในเขตปกครองคณะสงฆ์ตามที่กำหนดในกฎมหาเถรสมาคม
มหาเถรสมาคมจึงตรา "กฎมหาเถรสมาคม ฉบับที่ 15 (พ.ศ. 2535) ว่าด้วยระเบียบการปกครองคณะสงฆ์" กำหนดให้มีเจ้าคณะใหญ่คณะธรรมยุตปฏิบัติหน้าที่ในเขตปกครองคณะธรรมยุตภาคทุกภาค
หน้าที่

เจ้าคณะใหญ่คณะธรรมยุต มีหน้าที่ดังนี้
ดำเนินการปกครองคณะสงฆ์ธรรมยุตให้เป็นไปตามพระธรรมวินัย กฎหมาย กฎมหาเถรสมาคม ข้องบังคับ ระเบียบ คำสั่ง มติ ประกาศ พระบัญชาสมเด็จพระสังฆราช
ควบคุมและส่งเสริมการรักษาความเรียบร้อยดีงามการศาสนศึกษา การศึกษาสงเคราะห์ การเผยแผ่พระพุทธศาสนา การสาธารณูปการ และสาธารณสงเคราะห์ ให้ดำเนินไปด้วยดี
วินิจฉัยการลงนิคหกรรม วินิจฉัยข้ออุทธรณ์คำสั่ง หรือคำวินิจฉัยชั้นภาค หรือมีอำนาจหน้าที่ในกรณีที่ได้รับมอบหมายอย่างอื่นจากมหาเถรสมาคม
แก้ไขข้อขัดข้องของเจ้าคณะภาคให้เป็นไปโดยชอบ
ควบคุมบังคับบัญชาเจ้าคณะและเจ้าอาวาส ตลอดถึงพระภิกษุสามเณรผู้อยู่ในบังคับบัญชา หรืออยู่ในเขตปกครองของตน และชี้แจงแนะนำการปฏิบัติหน้าที่ของผู้อยู่ในบังคับบัญชาให้เป็นไปโดยความเรียบร้อย
รายนามเจ้าคณะใหญ่คณะธรรมยุต

คณะธรรมยุตยุคแรกยังรวมอยู่กับคณะสงฆ์ดั้งเดิม เพิ่งได้รับอำนาจในการปกครองตนเองในรัชสมัยพระบาทสมเด็จพระจอมเกล้าเจ้าอยู่หัว และมีพระเถระดำรงตำแหน่งเจ้าคณะใหญ่คณะธรรมยุตสืบมา ดังนี้
| 0 | 1 | 2 | 3 | 4 | 5 |
| --- | --- | --- | --- | --- | --- |
| ลำดับ | รูป | รายพระนาม | เริ่มวาระ | สิ้นสุดวาระ | สถิต ณ |
| 1 |  | สมเด็จพระมหาสมณเจ้า กรมพระยาปวเรศวริยาลงกรณ์ | พ.ศ. 2394 | พ.ศ. 2435 | วัดบวรนิเวศราชวรวิหาร |
| 2 |  | สมเด็จพระมหาสมณเจ้า กรมพระยาวชิรญาณวโรรส | พ.ศ. 2436 | พ.ศ. 2464 | วัดบวรนิเวศราชวรวิหาร |
| 3 |  | พระเจ้าวรวงศ์เธอ กรมหลวงชินวรสิริวัฒน์ สมเด็จพระสังฆราชเจ้า | พ.ศ. 2465 | พ.ศ. 2471 | วัดราชบพิธสถิตมหาสีมารามราชวรวิหาร |
| 4 |  | สมเด็จพระสังฆราชเจ้า กรมหลวงวชิรญาณวงศ์ | พ.ศ. 2471 | พ.ศ. 2501 | วัดบวรนิเวศราชวรวิหาร |
| 5 |  | สมเด็จพระอริยวงศาคตญาณ (จวน อุฏฺฐายี) | พ.ศ. 2501 | พ.ศ. 2514 | วัดมกุฏกษัตริยารามราชวรวิหาร |
| 6 |  | สมเด็จพระสังฆราชเจ้า กรมหลวงชินวราลงกรณ | พ.ศ. 2515 | พ.ศ. 2531 | วัดราชบพิธสถิตมหาสีมารามราชวรวิหาร |
| 7 |  | สมเด็จพระสังฆราชเจ้า กรมหลวงวชิรญาณสังวร | พ.ศ. 2532 | พ.ศ. 2556 | วัดบวรนิเวศราชวรวิหาร |
| 8 |  | สมเด็จพระวันรัต (จุนท์ พฺรหฺมคุตฺโต) | พ.ศ. 2558 | พ.ศ. 2560 | วัดบวรนิเวศราชวรวิหาร |
| 9 |  | สมเด็จพระอริยวงศาคตญาณ (อัมพร อมฺพโร) | พ.ศ. 2560 | ปัจจุบัน | วัดราชบพิธสถิตมหาสีมารามราชวรวิหาร |
พระเทพรัตนกวี (สุรินทร์ ชุตินฺธโร)

| พระเทพรัตนกวี (สุรินทร์ ชุตินฺธโร)> ส่วนบุคคล |
| --- | --- |
เกิด: 25 กุมภาพันธ์ พ.ศ. 2480 (87 ปี) ตำบลพยุหะ อำเภอพยุหะคีรี จังหวัดนครสวรรค์
นิกาย: มหานิกาย
การศึกษา: น.ธ.เอก ป.ธ.7 ค.ด.(กิตติ์) พธ.ด.(กิตติ์)
ตำแหน่งชั้นสูง
ที่อยู่: วัดมหาธาตุ (จังหวัดเพชรบูรณ์) เพชรบูรณ์
อุปสมบท: 27 เมษายน พ.ศ. 2502 (65 ปี)
ตำแหน่ง: ที่ปรึกษาเจ้าคณะจังหวัดเพชรบูรณ์
พระเทพรัตนกวี (สุรินทร์ ชุตินฺธโร) เป็นพระราชาคณะชั้นเทพสังกัดมหานิกาย อดีตเจ้าคณะจังหวัดเพชรบูรณ์ อดีตเจ้าอาวาสวัดมหาธาตุ พระอารามหลวง ตำบลในเมือง อำเภอเมืองเพชรบูรณ์ จังหวัดเพชรบูรณ์